ഇന്റര്നാഷണല് സ്റ്റുഡന്റ്സ് ഹോസ്റ്റല് തറക്കല്ലിടലും പുരസ്കാര ദാനവും തിരുവനന്തപുരം: വിദേശവിദ്യാര്ത്ഥികള്ക്ക് താമസസൗകര്യം ഒരുക്കുന്നതിനായി 3.18 കോടി രൂപ ചെലവിട്ട് കേരളസര്വകലാശാല കാര്യവട്ടം കാമ്ബസില് നിര്മ്മിക്കുന്ന ഇന്റര്നാഷണല് സ്റ്റുഡന്റ്സ് ഹോസ്റ്റലിന്റെ ആദ്യഘട്ടത്തിന് തുടക്കം കുറിച്ച് വൈസ് ചാന്സലര് ഡോ. വി.പി. മഹാദേവന് പിളള തറക്കല്ലിട്ടു. പ്രോവൈസ് ചാന്സലര് പ്രൊഫ. ഡോ.പി.പി. അജയകുമാര്, സിന്ഡിക്കേറ്റംഗങ്ങളായ അഡ്വ. കെ.എച്ച്. ബാബുജാന്, അഡ്വ. എ. അജികുമാര്, ബി.പി. മുരളി, ഡോ.എസ്.നസീബ്,അഡ്വ.ബി.ബാലചന്ദ്രന്, ഡോ.കെ.ജി.ഗോപ്ചന്ദ്രന്, ഡോ.കെ.ബി.മനോജ്,പ്രൊഫ.കെ.ലളിത, ജെ.ജയരാജ്,ജി.ബിജുകുമാര്,ആര്.അരുണ്കുമാര്,റിയാസ് വഹാബ്, രജിസ്ട്രാര് ഡോ. കെ.എസ്. അനില്കുമാര് എന്നിവര് പങ്കെടുത്തു. തുടര്ന്ന് കാര്യവട്ടം അക്വാട്ടിക് ബയോളജി ഹാളില് നടന്ന ചടങ്ങില് അക്കാഡമിക്ക്ഗവേഷണ രംഗത്തെ പ്രവര്ത്തനമികവിനെ മുന്നിറുത്തി അദ്ധ്യാപര്ക്ക് അക്കാഡമിക് എക്സലന്സ് അവാര്ഡ് 2020 വൈസ് ചാന്സലര് ഡോ. വി.പി. മഹാദേവന്പിളള സമ്മാനിച്ചു.